《浪淘沙（和上元王仇香猷、含山邵梅仙有焕叙别）》
宋代·张榘

风色转东南。翠拥层峦。杏花疏雨逗清寒。钟阜石城何处是，烟霭漫漫。

行旆已西关。一霎时间。芳樽聊复挽余欢。明日断魂分付与，万叠云山。

作者简介：［约公元1208年前后在世］字方叔，号芸窗，南徐（一作润州）人。生卒年均不详，约宋宁宗嘉定初前后在世。淳佑间，任句容令。宝佑中，为江东制置使参议、机宜文字。榘著有《芸窗词稿》一卷，《四库总目》传于世。